पाएं अपने शहर की ताज़ा ख़बरें और फ्री ई-पेपरडाउनलोड करें
कोविड के बढ़ते प्रकोप ने अस्पतालों पर बेहद दबाव बना दिया है। आज कई अस्पतालों ने कोविड को छोड़कर अन्य मरीजों को देखना बंद कर दिया है। लेकिन बीएसपी के मुख्य चिकित्सालय जेएलएन अस्पताल में कोविड मरीजों के इलाज के साथ ही इस अस्पताल के अन्य विभागों ने दूसरी बीमारियों से ग्रसित मरीजों के जीवन बचाने के लिए निरन्तर कार्य कर रहे हैं।
जेएलएन अस्पताल का ऐसे ही एक समर्पित विभाग है नेफ्रोलाजी अर्थात किडनी रोग विभाग। जो मरीजों का जीवन बचाने लगातार डायलिसिस कर रहा है। विभाग के विशेषज्ञ डाॅ.संतोष नशीने व पैरा-मेडिकल स्टाफ की टीम ने अपनी प्रतिबद्धता व समर्पण दिखाते हुए लोगों की जान बचाने निरन्तर डायलिसिस जारी रखा। टीम के कई सदस्य कोरोना पाॅजीटिव हो चुके। फिर भी हार नहीं मानी। टीम ने सिर्फ अप्रेल, 2021 में 218 डायलिसिस को सफलतापूर्वक अंजाम दिया। जिसमें कई गंभीर मरीज भी शामिल थे। इसके अतिरिक्त इस टीम ने जोखिम उठाते हुए कई कोविड मरीजों की भी डायलिसिस की।
ये हैं टीम के सदस्य
टीम के सदस्य डॉ संतोष नशीने, प्रिस्किल्ला साहनी, विजयलक्ष्मी चेट्टी, रूबी राय, नंदिनी भूसाखरे, स्वीटी दास, नीलावती, पी विवेक एवं संतोष कुमार।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn